Asdøljuvet naturreservat

Asdøljuvet naturreservat er et naturreservat i Lier kommune i Buskerud. Det består av Asdøljuvet og et skogbelte på hver side av dette i dalsider som er opptil 120 meter høye. Formålet med vernestatusen er å bevare verdier knyttet til geologien og plantesamfunnene i juvet. Landskapet og naturen er egenartet og inneholder i tillegg til en interessanrt geologi spesielle vegetasjonstyper med edelløvskog og bekkekløftvegetasjon, deriblant sjeldne arter, og storvokst granskog på skyggesiden. Området ble opprettet som naturreservat 7. desember 2001 og har et areal på 401 daa. Reservatet ligger om lag to kilometer sør for Sylling og er tilgjengelig fra parkering ved fylkesvei 285. Referanser